Bro'r Sgydau
Mae'r Bannau'n enwog am fryniau a mynyddoedd, ond gallwch weld rhai o'r golygfeydd mwyaf anhygoel i lawr yn y dyffrynnoedd. Yng Nghwm Nedd, mae afonydd a nentydd wedi cerfio tirwedd o geunentydd serth a rhaeadrau ysblennydd. Gelwir yr ardal yn Fro'r Sgydau, ac mae'n lle da i gerdded a gweld natur, yn ogystal â gweld rhaeadrau rhyfeddol. I gael profiad bythgofiadwy, ewch i Sgwd-yr-Eira, lle mae'r llwybr yn eich arwain y tu ôl i'r rhaeadr.